ПРОТОКОЛ № 32
от заседанието на Комисия „международна дейност” на ВСС, 
проведено на 02.07.2014 г.

	Днес, 02.07.2014 г., сряда, 11.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

	      ПРЕДСЕДАТЕЛ: 	Соня Найденова 
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев - отсъства
					Милка Итова - отсъства

На заседанието присъства експертният сътрудник на комисията: Христина Тодорова – директор на дирекция „Международна дейност”.

1.ОТНОСНО: Молба от Любка Петрова Стоянова – заместник – председател  на Административен съд – София град, за участие в 17ти Семинар на европейските патентни съдии за периода 9 – 13 септември 2014 г. в гр. Талин, Естония.

Комисия „Международна дейност”
Р Е Ш И:
1.1.	ОПРЕДЕЛЯ г-жа Любка Петрова Стоянова – заместник – председател  на Административен съд – София град, за участие в 17ти Семинар на европейските патентни съдии за периода 9 – 13 септември 2014 г. в гр. Талин, Естония.

1.2.	Пътните разходи, разходите за дневни за пет дни, както и разходите за медицинска застраховка са за сметка на ВСС. Пътуването ще се извърши със самолет. 

1.3.	Разходите за  четири нощувки са за сметка на организаторите. 

1.4.	ИЗПРАЩА преписката на комисия „Бюджет и финанси” за сведение и по компетентност. 

2.ОТНОСНО: Обявени вакантни позиции за командировани национални експерти на Интернет страницата на МВнР с краен срок за кандидатстване 18.07.2014 г. и 03.09.2014 г.

Комисия „Международна дейност”
Р Е Ш И:

2.1.	ПРИЕМА ЗА СВЕДЕНИЕ предоставената информация. 

2.2.	ВЪЗЛАГА на експертите от дирекция „Международна дейност” да изготвят и публикуват обява за позиция JUST.A.2 на Интернет страницата на ВСС, като в обявата се заложат и изискванията за допустимост на кандидатите: 
- да нямат наложени дисциплинарни наказания
- да нямат висящи дисциплинарни производства
- не са били командировани като национални експерти в последните пет години
- не са били командировани дългосрочно в чужбина през последните пет години
- да имат последна атестация с оценка „много добра”
- да имат поне три години професионален опит 
- да са работили по дела, посочени в обявата и да имат опит в областта на договорното право, съгласно изискванията, заложени в приложените документи.

3.ОТНОСНО: Документи в резултат от проведеното Общо събрание на Европейската мрежа на съдебните съвети (ЕМСС), 11-13 юни 2014 г., гр. Рим, Италия.

Комисия „Международна дейност”
Р Е Ш И:

3.1.	ОДОБРЯВА Проекта на 4-годишен стратегически план на ЕМСС, като по текста на документа предоставя следните предложения и коментари по него:

І. По отношение на последната точка от първата цел (стр. 5) - Създаване на подгрупа за разглеждане на въпроса за прилагането на индикатори за оценка на независимостта и отчетността на прокурорите в държавите членки, в които съдебните съвети отговарят както за прокурорите, така и за съдиите, ВСС предлага да се създаде такава подгрупа, като счита, че ЕМСС следва да разработи отделен проект за независимостта и отчетността на прокуратурата, аналогичен на проекта на ЕМСС за 2013/2014 – “Независимост и отчетност на съдебната власт”.

ІІ. По отношение на предложените дейности за периода 2015 - 2018 г. в първата цел (стр. 5), ВСС предлага в последната точка да се измени, като предложението за допълнение е отбелязано в по – тъмен цвят, както следва: 
Членовете при желание ще изготвят и представят свой план за действие, чиято цел ще бъде да се посрещнат предизвикателствата и да се намалят рисковете, установени при посещенията в рамките на партньорските проверки и да се докладват констатациите пред Общото събрание.

ІІІ. Относно т. 3 от първата цел (стр. 6) - В случай на отправено искане, да се окаже помощ на Европейската комисия в рамките на Механизма за върховенство на закона,  ВСС предлага да се конкретизира текста на т.3, като се предвиди механизъм за разглеждане на отправените искания за оказване на помощ на Европейската комисия, какъвто механизъм съществува при молбите за сътрудничество по т.7 от първата стратегическа цел, съгласно проекта на ЕМСС за периода 2011/2012 „Методи, чрез които ЕМСС може да отговори на молбите за подкрепа от страна на членовете, наблюдателите и съветите на потенциалните кандидат членки за решаване на техни проблеми и приемливи рамки за подобна подкрепа”. 

ІV. За втората цел (стр. 6), а именно Стимулиране на навременно и ефективно правосъдие  (чрез измерване на независимостта, ефективността и качеството) за благото на всички граждани в ЕС, т.2 - Регионални семинари посветени на навременността/ съдебната реформа, ВСС предлага да се създаде механизъм, който да информира всички членове и наблюдатели на ЕМСС за резултатите от тези семинари. 

3.2.	ПРИЕМА ЗА СВЕДЕНИЕ Декларацията  от Общото събрание на ЕМСС в Рим и Работния план на ЕМСС 2014-2015 г.

3.3.	ВНАСЯ предложението по т. 3.1. в заседанието на Висшия съдебен съвет, насрочено за 02.07.2014 г., за разглеждане и произнасяне

4.ОТНОСНО: Съвместен доклад от експертите от дирекция „Международна дейност” и Красимира Василева, началник отдел „ЮОДКВ”, дирекция „Правна”, АВСС, относно възражения и забележки към фирмата-изпълнител „Юнайтед Травъл Ейджънси” ЕООД по Договор за осигуряване на самолетни билети за нуждите на ВСС и във връзка с реализацията на Предефиниран проект No 2 "Подкрепа за Висшия съдебен съвет, свързана с изграждането на капацитет и подобряване на ефективността на съдебната система", осъществяван с финансовата подкрепа на Норвежкия финансов механизъм 2009-2014

Комисия „Международна дейност”
Р Е Ш И:

1.1.	ПРИЕМА ЗА СВЕДЕНИЕ съвместния доклад от експертите от дирекция „Международна дейност” и Красимира Василева, началник отдел „ЮОДКВ”, дирекция „Правна”, АВСС относно възражения и забележки към фирмата-изпълнител „Юнайтед Травъл Ейджънси” ЕООД по Договор за осигуряване на самолетни билети за нуждите на ВСС и във връзка с реализацията на Предефиниран проект No 2 "Подкрепа за Висшия съдебен съвет, свързана с изграждането на капацитет и подобряване на ефективността на съдебната система", осъществяван с финансовата подкрепа на Норвежкия финансов механизъм 2009-2014 г.

1.2.	ВЪЗЛАГА на експертите от дирекция „Международна дейност” да изготвят проект на писмо до г-жа Калина Димитрова - управител на фирма „Юнайтед Травъл Ейджънси” ЕООД във връзка с изготвения съвместен доклад, като се вземат предвид направените корекции. 

5.ОТНОСНО: Писмо от Националния институт по правосъдието във връзка с втора покана за кандидатстване за участие в краткосрочни стажове на Обменната програма на Европейската програма за съдебно обучение 2014 г.

Комисия „Международна дейност”
Р Е Ш И:

5.1.	ОТЛАГА разглеждането на т. 5 от настоящия дневен ред, за заседание на Комисията на 03.07.2014 г.

6.ОТНОСНО: Писмо от Националния институт по правосъдието с приложени доклади от командировани  от НИП лица. /за сведение/
Комисия „Международна дейност”
Р Е Ш И:

6.1.	ПРИЕМА за сведение писмото на Националния институт по правосъдието с приложени доклади от командировани от НИП лица.

6.2.	ПРЕПОРЪЧВА на НИП да въведе изисквания за съдържанието на докладите, съобразно решение на Комисия „Международна дейност” по протокол №  34/07.11.2012 г. във връзка с одобрените реквизити, които трябва да съдържа доклада на командировано лице, в изпълнение на чл. 38 от Наредбата за служебните командировки и специализации в чужбина.

7.ОТНОСНО: Доклад от г-жа Милка Итова - член на ВСС и ръководител на проект с предложение за смяна на техническия сътрудник и координатор 1 на проект „Повишаване на квалификацията на членовете на ВСС и служителите на администрацията на ВСС”.

Комисия „Международна дейност”
Р Е Ш И:

7.1.	ПРЕДЛАГА НА ВСС ДА ИЗМЕНИ решението си по протокол №24 – т. 40 от допълнителните точки от заседанието на Висшия съдебен съвет проведено на 20 юни 2013 г., като ОПРЕДЕЛЯ г-н Александър Мутафчийски – технически сътрудник по проекта за Координатор 1, по проект “Повишаване на квалификацията на членовете на ВСС и служителите на администрацията на ВСС”, на мястото на г-жа Магдалена Лазарова освободена с решение на Висшия съдебен съвет по протокол №25/18.06.2014 г. 

7.2.	ПРЕДЛАГА НА ВСС ДА ИЗМЕНИ решението си по протокол №24 – т. 40 от допълнителните точки от заседанието на Висшия съдебен съвет проведено на 20 юни 2013 г., като ОПРЕДЕЛЯ г-н Красимир Михайлов Казаков – Началник отдел “Атестиране и кариерно развитие на съдии” в Дирекция „Атестиране на магистрати” за технически сътрудник, по проект “Повишаване на квалификацията на членовете на ВСС и служителите на администрацията на ВСС”, на мястото на г-н Александър Мутафчийски.

7.3. 	ВНАСЯ предложението в заседанието на Висшия съдебен съвет, насрочено за 03.07.2014 г., за разглеждане и произнасяне.

8.ОТНОСНО: Извлечение от Акт №27/16.05.2014г. на Гражданския съвет, свързано със съдебната карта.

Комисия „Международна дейност”
Р Е Ш И:

8.1.	ПРИЕМА ЗА СВЕДЕНИЕ писмото от Гражданския съвет към ВСС.

8.2. Във връзка с писмото да се уведоми г-жа Даниела Костова – член на ВСС и съпредседател на Гражданския съвет, за следното: ВСС е поел ангажименти с конкретни стъпки, за да разреши проблемите с натовареността с цел оптимизиране на работата на съдебната власт по няколко направления:

- т.18, т.19 и т.20 от Пътната карта за 2014 г., приета от МС за изпълнение на препоръките от Доклада на ЕК от м.януари 2014 г. в рамките на Механизма за сътрудничество и оценка описват съответните дейности и срокове, с които се ангажира ВСС
- Реформа на съдебната карта е една от ключовите дейности, заложена в Годишната програма на ВСС за 2014 г.
- Разработване и внедряване на програмен продукт- интерактивна карта на съдебните райони, който ще даде качествено нов поглед върху данните за броя, движението и натовареността на магистратите е предвидено по проекта“Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по програмна област 31 „Повишаване на капацитета и изграждане на сътрудничество в съдебната система” на Норвежкия финансов механизъм.
- по-подробна информация по проблемите на натовареността и изпълнение на дейностите следва се предостави от Комисията по анализ и отчитане натовареността на Органите на съдебната власт. /КАОНОСВ/

9.ОТНОСНО: Информация за определени представители на комисии на ВСС за среща с Виктор Шахтер - адвокат от Сан Франциско, САЩ и директор на Фондация за инициативи за устойчиво развитие на правосъдието, която ще се проведе на 09.07.2014г.

Комисия „Международна дейност”
Р Е Ш И:

9.1.	ОПРЕДЕЛЯ за участие в среща с Виктор Шахтер-адвокат от Сан Франциско, на 09.07.2014 г. (сряда), от 11,30 часа, следните представители на Комисия „Международна дейност”: г-жа Соня Найденова и г-жа Магдалена Лазарова.

10.ОТНОСНО: Извлечение от протокол на Комисия по правни въпроси на ВСС от 23.06.2014 г. относно Проект на Наредба за изменение и допълнение на Наредба №8/26.02.2008 г. за функциите и организацията на дейността на бюрата за съдимост.

Комисия „Международна дейност”
Р Е Ш И:

10.1.	ПРЕДЛАГА в проекта на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост, (издадена от министъра на правосъдието, ДВ, бр. 24 от 04.03.2008 г.) в § 4, с който се създава чл. 36а, в ал. 3 да бъде регламентирано кой служител от бюрото за съдимост ще издава електронния документ /електронна справка за съдимост/ и каква квалификация е необходимо да притежава. В § 7 да се уточни кои лица ще издават електронни документи, като се предвиди лицата по чл. 36а, ал. 3 от Наредбата да бъдат с юридическо образование. 
10.2.	Решението по т. 10.1. да се изпрати на Комисия по правни въпроси на ВСС.

11.ОТНОСНО: Писмо от Министерство на транспорта, информационните технологии и съобщенията за предоставяне на информация за степента на дейностите по Цифровата програма на Европа от компетентността на страните-членки на ЕС и актуализация на Национална програма «Цифрова България 2015» 

Комисия „Международна дейност”
Р Е Ш И:

11.1.	ПРИЕМА за сведение извлечение от протокол № 25/01.07.2014 г. от заседание на Комисия „Професионална квалификация, информационни технологии и статистика” на ВСС..

11.2.	ВЪЗЛАГА на Дирекция „Международна дейност” да предостави информацията на Министерство на транспорта, информационните технологии и съобщенията. 

12.ОТНОСНО: Съвместно писмо от Български адвокати за правата на човека, Български институт за правни инициативи, Български хелзинкски комитет, ПРСС, ССБ Фондация Риск монитор и Център за изследване на информацията относно начина на определяне на ad hoc съдии към Европейския съд по правата на човека.

Комисия „Международна дейност”
Р Е Ш И:

12.1. Да се изпрати писмо до Министъра на правосъдието, с молба да се предостави информация за всички предстоящи до 2017 г. процедури във връзка с подбора на национални представители в съдебни органи, организации и други в областта на международното правно сътрудничество, в които могат да бъдат ангажирани магистрати.

12.2. ДА СЕ УВЕДОМЯТ вносителите на писмото за решението на Комисия „Международна дейност” по т. 12.1.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА